న్యూఢిల్లీ, ఏప్రిల్ 24: తాము జరిపిన ఎదురు దాడిలో మావోయిస్టులు కూడా గణనీయ సంఖ్యలో మరణించారని సీఆర్పీఎఫ్ తెలిపింది. అయితే, ఇప్పటి వరకూ ఎవరి మృతదేహాన్నీ స్వాధీనం చేసుకోలేదని వివరించింది. ఈ మేరకు సీఆర్పీఎఫ్ సోమవారం ఓ ప్రకటన విడుదల చేసింది. బుర్కాపాల్ నుంచి చింతగుఫా వరకూ రోడ్డు నిర్మాణం జరుగుతోందని, అక్కడి కార్మికులకు రక్షణ కల్పించడానికి రెండు కంపెనీల జవాన్లు వెళ్లారని వివరించింది. సీఆర్పీఎప్ జవాన్లపై దాదాపు 300-400 మంది మావోయిస్టులు మెరుపు దాడి జరిపారని, ఈ సందర్భంగా ఇరు వర్గాల మధ్య ‘హోరాహోరీ’ పోరాటం జరిగిందని తెలిపింది. అయితే, భౌగోళిక పరిస్థితి మావోయిస్టులకు అనుకూలంగా ఉందని, దాంతో, సీఆర్పీఎఫ్కు నష్టం చేయగలిగారని పేర్కొంది. ఈ దాడిలో 24 మంది జవాన్లు అక్కడికక్కడే మరణించారని, ఆస్పత్రికి తరలిస్తుండగా మరో జవాను చనిపోయారని వివరించింది. అయితే, మావోయిస్టులకు జవాన్లు తగిన జవాబు ఇచ్చారని, తాము జరిపిన ఎదురు దాడిలో గణనీయ సంఖ్యలోనే మావోయిస్టులను మట్టుబెట్టామని తెలిపింది. మరణించిన జవాన్ల నుంచి డజను వరకూ అత్యాధునిక ఆయుధాలను మావోయిస్టులు ఎత్తుకుపోయారని ఈ దాడిలో పాల్గొన్న ఓ అధికారి తెలిపారు. మార్చి 11న భేజి ప్రాంతంలో పెట్రోలు జరుపుతుండగానే దాడి చేశారని, ఇప్పుడు కూడా అలాగే దాడి చేశారని, కాకపోతే, అప్పటి దాడి కంటే ఇప్పుడు చేసింది మరింత తీవ్రమైనదని తెలిపారు. ఈ దాడిలో సీఆర్పీఎఫ్ కంపెనీ కమాండర్, ఇన్స్పెక్టర్ ర్యాంకు అధికారి రఘుబీర్ సింగ్ను కోల్పోయామని వివరించారు.
newdhilly, epril 24: taamu jaripina eduru daadilo mavoistulu kuudaa gananeeya sankhyalo maraninchaarani crpf telipindi. ayithe, ippati varakuu evari mrutadehaannii swaadheenam chesukoledani vivarinchindi. ee meraku crpf somavaram oo prakatana vidudala chesindi. burkapal nunchi chintagufa varakuu roddu nirmaanam jarugutondani, akkadi kaarmikulaku rakshana kalpinchadaaniki rendu companyla javaanlu vellaarani vivarinchindi. crpp javaanlapai daadaapu 300-400 mandi mavoistulu merupu daadi jaripaarani, ee sandarbhamgaa iru vargala madhya ‘horahori’ poratam jarigindani telipindi. ayithe, bhougolika paristhiti mavoistulaku anukuulamgaa undani, daamto, crpfco nashtam cheyagaligaarani perkondi. ee daadilo 24 mandi javaanlu akkadikakkade maraninchaarani, aaspatriki taralistundagaa maro javaanu chanipoyarani vivarinchindi. ayithe, mavoistulaku javaanlu tagina jawabu icharani, taamu jaripina eduru daadilo gananeeya sankhyalone mavoistulanu mattubettamani telipindi. maraninchina jawanla nunchi dazanu varakuu atyaadhunika aayudhaalanu mavoistulu ettukupoyaarani ee daadilo palgonna oo adhikari telipaaru. marchi 11na bheji praantamlo petrolu jaruputundagaane daadi chesarani, ippudu kuudaa alaage daadi chesarani, kakapothe, appati daadi kante ippudu chesindi marinta teevramainadani telipaaru. ee daadilo crpf company commander, inspector ryaanku adhikari raghubir singnu kolpoyamani vivarinchaaru.